CELEX: 32009R1204
Language: lv
Date: 2009-12-04 00:00:00
Title: Komisijas Regula (ES) Nr. 1204/2009 ( 2009. gada 4. decembris ), ar ko groza Komisijas Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā

10.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 323/64
            
         
      KOMISIJAS REGULA (ES) Nr. 1204/2009
   (2009. gada 4. decembris),
   ar ko groza Komisijas Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1), un jo īpaši tās 12. pantu,
   tā kā:
   
               (1)
            
            
               Komisijas Regulā (EK) Nr. 968/2006 (2) ir noteikti konkrēti termiņi pasākumu īstenošanai saistībā ar restrukturizācijas plāniem un valsts dažādošanas programmām. Tagad ir kļuvis skaidrs, ka nepieciešams noteikt jaunu grafiku cukuru rūpniecības restrukturizācijas pagaidu shēmai, lai ņemtu vērā pasaules finanšu krīzes sekas atsevišķu dalībvalstu tautsaimniecībā un straujās nozīmīgās izmaiņas valsts restrukturizācijas programmās, kas sāktas 2008. gadā un joprojām tiek turpinātas.
            
         
               (2)
            
            
               Regulas (EK) Nr. 320/2006 1. panta 3. punkta otrajā daļā ir noteikts, ka summu, kas pēc pasākumu finansēšanas ir palikusi restrukturizācijas fondā, piešķir Eiropas Lauksaimniecības garantiju fondam. Lai nodrošinātu atlikušo līdzekļu pareizu finanšu un budžeta pārvaldību, ir atbilstīgi pagarināt pašreizējos galīgos termiņus, kas skar tiesības uz maksājumiem, kurus veic saskaņā ar restrukturizācijas fondu, ja attiecīgie uzņēmumi atjaunina savus restrukturizācijas plānus.
            
         
               (3)
            
            
               Tādēļ ir attiecīgi jāgroza Regula (EK) Nr. 968/2006.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 968/2006 groza šādi.
   
               1.
            
            
               Regulas 6. panta 1. punktam pievieno šādu otro daļu:
               “Atkāpjoties no pirmās daļas b) apakšpunkta, dalībvalsts pēc attiecīgā uzņēmuma pamatota pieprasījuma var piešķirt minētajā apakšpunktā noteiktā termiņa pagarinājumu vēlākais līdz 2011. gada 30. septembrim. Šādā gadījumā uzņēmums iesniedz grozīto restrukturizācijas plānu saskaņā ar 11. pantu.”.
            
         
               2.
            
            
               Regulas 14. panta 3. punktu aizstāj ar šādu punktu:
               “3.   Valsts restrukturizācijas programmā paredzētās darbības un pasākumus īsteno līdz 2011. gada 30. septembrim.”.
            
         
               3.
            
            
               Regulas 17. panta 2. punktu aizstāj ar šādu punktu:
               “2.   Pirmo maksājumu var veikt 2007. gada septembrī. Dažādošanas atbalstu, dažādošanas papildu atbalstu un pārejas posma atbalstu atsevišķām dalībvalstīm neizmaksā pēc 2012. gada 30. septembra.”.
            
         
               4.
            
            
               Regulas 22. panta 3. punktu aizstāj ar šādu punktu:
               “3.   Nodrošinājumu neatmaksā, ja vēlākais līdz 2012. gada 30. septembrim nav izpildīti 1. punktā minētie nosacījumi, izņemot nepārvaramas varas apstākļus.”.
            
         
               5.
            
            
               Regulas 24. panta 2. punkta pirmo daļu aizstāj ar šādu tekstu:
               “Līdz 2012. gada 30. jūnijam dalībvalsts iesniedz Komisijai nobeiguma progresa ziņojumu, kurā īstenotie pasākumi vai darbības un radušies izdevumi salīdzināti ar tiem, kas paredzēti restrukturizācijas plānos, valsts restrukturizācijas programmās un uzņēmējdarbības plānos, un paskaidroti noviržu iemesli.”.
            
         
               6.
            
            
               Regulas V nodaļā pievieno jaunu 22.b pantu:
               “22.b pants
               Tiesības uz maksājumu
               Kopienas finansējumu par izdevumiem ir tiesības saņemt tikai, ja dalībvalsts tos saņēmējam ir samaksājusi vēlākais līdz 2012. gada 30. septembrim.”.
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 4. decembrī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 58, 28.2.2006., 42. lpp.
   
      (2)  OV L 176, 30.6.2006., 32. lpp.